زیدیہ

زیدیہ، اہل تشیع کا ایک فرقہ ہے جس میں حضرت امام سجاد (پیدائش 702ء) کی امامت تک اثنا عشریہ اہل تشیع سے اتفاق پایا جاتا ہے یہ فرقہ امام زین العابدین کے بعد امام محمد باقر کی بجائے ان کے بھائی امام زید بن زین العابدین کی امامت کے قائل ہیں۔

اہل تشیع کے تمام فرقوں میں زیدیہ اہل سنت کے زیادہ قریب تھا۔ یہ فرقہ اپنی نسبت زید بن علی بن حسین بن علی کی طرف کرتا ہے۔ان کے عقیدے کے مطابق ائمہ عام انسان ہی ہوتے ہیں مگر علی بن ابی طالب پیغمبر اسلام کے بعد سب سے افضل ہیں، یہ فرقہ صحابہ میں سے کسی کی تکفیر نہیں کرتا اور نہ تبرا کرتا ہے۔ ان کا عقیدہ ہے کہ علی خود اپنے حق سے خلفائے ثلاثہ کے حق میں دستبردار ہو گئے تھے اور ان کی بیعت درست تھی، اس لیے کہ علی اس پر راضی تھے اور معصوم خطا اور باطل پر راضی نہیں ہو سکتا۔المحاضرات العلمیہ/ رد شیعیت: 13 تا 26۔ جواہر الفتاوی: 1/ 284 یمن میں ان کی اکثریت ہے۔ اس کے علاوہ دوسرے ممالک میں بھی ہیں۔

علی، حسن و حسین کے بعد زیدی شیعوں میں کوئی بھی ایسا فاطمی سید خواہ وہ امام حسن کے نسل سے ہوں یا امام حسین کے نسل سے امامت کا دعوی کر سکتا ہے۔ زیدی شیعوں کے نزدیک پنجتن پاک کے علاوہ کوئی امام معصوم نہیں، کیونکہ ان حضرات کی عصمت قرآن سے ثابت ہے۔
زیدیوں میں امامت کا سلسلہ تاحال جاری ہے۔
یہ فرقہ اثنا عشری کی طرح امامت، توحید، نبوت اور معاد کے عقائد رکھتے ہیں تاہم ان کے ائمہ امام زین العابدین کے بعد اثنا عشری شیعوں سے مختلف ہیں۔ لیکن یہ فرقہ اثنا عشری کے اماموں کی بھی عزت کرتے ہیں اور ان کو "امام علم" مانتے ہیں، یہی وجہ ہے کہ زیدی کتابوں میں امام باقر، امام جعفر صادق اور امام عسکری وغیرہ سے بھی روایات مروی ہیں۔

 مسند امام زید 
اس فرقے کے امام، امام زید بن زین العابدین کی ایک کتاب "مسند امام زید" ہے، جو مختلف احادیث کا مجموعہ ہے۔
 اہل سنت سے مطابقت 
یہ فرقہ اہل سنت کے بہت نزدیک ہے۔ اس فرقہ کے لوگ صحابہ کرام پر تبراء کو جائز نہیں سمجھتے، تقیہ کے قائل بھی نہیں۔ اس کے علاوہ یہ لوگ خلفائے راشدین کا نام بھی احترام سے لیتے ہیں البتہ امیر معاویہ اور طلحہ و زبیر سے متعلق بعض ان کے کفر کے قائل ہیں اور بعض زیدی ان اصحاب کو فاسق سمجھتے ہیں۔ سب و شتم کے بھی سخت مخالف ہیں۔
وضو میں یہ لوگ اہل سنت حضرات کی طرح پاؤں دھونے کے قائل ہیں۔
اہل تشیع اثناء عشری کی طرح نماز میں قنوت نہیں پڑھتے اور سجدگاہ بھی نہیں رکھتے۔
اہل سنت حضرات کی طرح سلام پھیرتے ہیں۔
نکاح متعہ کو حرام سمجھتے ہیں۔
امام مہدی سے متعلق زیدی عقیدہ یہی ہے کہ ان کی پیدائش نہیں ہوئی بلکہ قرب قیامت ان کی پیدائش ہوگی اور ان کی حکومت ھوگی۔
في باكستان الإمام الحديث أبو حيان عادل سعيد عالم بارز وزعيم زيدية السادات بني هاشم.

 اثنا عشری سے مطابقت 
اس فرقے میں عقائد میں اثنا عشری سے مطابقت ہونے کے ساتھ ساتھ اذان میں بھی یہ لوگ "حی علی خیر العمل "پرھتے ہیں۔ البتہ اس فرقہ کے لوگ، اذان میں"اشھد ان علیا ولی اللہ" نہیں پڑھتے۔ نماز میں ہاتھ چھوڑ کر پڑھتے ہیں۔ یہ لوگ اثنا عشری کی طرح نھج البلاغہ اور صحیفہ سجادیہ کو مانتے ہیں۔
 امام شوکانی اور زیدی مذہب 
مشہور عالم دین علامہ شوکانی بھی شروع میں زیدی مذہب سے ہی تعلق رکھتے تھے اور بعد میں اس مذہب کے مصلحین میں آپ کا شمار ہوا۔
 ائمہ شیعان زیدیہ 
یہ شیعان زیدیہ کے پہلے بیس متفقہ امام ہیں۔ ان کے بعد شیعان زیدیہ یمن ، مراکش اور دیگر کئی علاقوں میں اپنی حکومتیں قائم کر کرنے میں کامیاب ہو گئے اور وہاں کے حکمران علاقائی امام کہلائے حتیٰ کہ ان کی آخری حکومت، جس کے حکمران امامان یمن کہلاتے تھے ، یمن میں بیسویں صدی کے وسط سے زیادہ تک قائم رہی اور ایک جمہوری انقلاب کے نتیجے میں ختم ہوئی۔ یمن کی موجودہ حوثی جماعت شیعان زیدیہ کی ہے۔ ان کے عقیدے کے مطابق امامت ایک مسلسل اور غیر منقطع عمل ہے اس لیے حوثیوں کے رہنما بجا طور پر آج کے زیدیہ شیعوں کے امام ہیں۔
 علی بن ابی طالب
 حسن بن علی
 حسین بن علی
 زین العابدین
 حسن مثنیٰ
 زید بن علی
 یحییٰ بن زید
 محمد نفس الزکیہ
 ابراہیم بن عبداللہ علوی
 عبداللہ شاہ غازی
 الحسن بن ابراہیم
 الحسین ابن علی العابد
 عیسیٰ بن زید ابن علی
 یحییٰ بن عبداللہ الکامل
 ادریس بن عبداللہ
 ابن طباطبا علوی
 محمد بن محمد ابن زید
 محمد ابن سلیمان ابن داؤد
 قاسم بن ابراہیم الراسی
 یحییٰ ابن عمر

 زیدی مشاہیر 
 علی جواد زیدی
 محسن زیدی

 مزید دیکھیے 
 زیدی مذہب کی بنیادی معتبر کتابیں

 حوالہ جات 


زمرہ:شیعہ مکاتب فکر
زمرہ:یمن کی اسلامی تاریخ
زمرہ:یمن میں اسلام
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی مکاتب فکر
زمرہ:مسلم شاہی سلاسل